JY LEES NOU Nuwe masjinerie beïndruk op Nampo
Dié veeldoelige laaigraaf van JCB ideaal vir jou plaas?
Valtra spog nou met 'n stroper, die eerste van hierdie werktuie uit die Finse stal. Die Valtra BC5800-stroper sal eers in 2019 in Suid-Afrika beskikbaar wees, maar Valtra op Parys, wat die Valtra-trekkers bemark, het dit reeds vanjaar op Nampo vertoon. Dit beskik onder meer oor 'n hibriede dwarsdrom. Die stroper kan 'n 13 ry 500 mm-mieliekop of 'n 8 ry 900 mm mieliekop akkommodeer, terwyl die koringkop 7,6 meter wyd werk. Die invoerder gaan die mark vir mediumgrootte stropers daarmee aandurf. Teikenprys: R3,105 miljoen. Navrae: Mnr. Attie de Villiers, sel 083 261 9863. Foto: Charl van Rooyen
Die nuwe Claas Lexion 770TT-stroper is die enigste stroper met rusperbande wat ook ‘n suspensie het. Dit is ter wille van stabiliteit, aandurf van nat lande en vir minder grondverdigting. Die stroper word in Claas se Duitse fabriek vervaardig. Prys: R6,325 miljoen. Navrae: Mnr. Michael Howell, sel 083 701 8779. Foto: Charl van Rooyen
Die Duitse vervaardiger Deutz-Fahr spog met 'n nuwe 6G-reeks trekkers. Die 6175G-model van 126 kW op die foto word tans in Suid-Afrika geëvalueer, maar gaan minstens voorlopig nie hier verkrygbaar wees nie. Die modelle wat wel eersdaags hier verkoop gaan word, is modelle met ‘n vermoë van onderskeidelik 100 kW, 115 kW en 130 kW. Die pryse is nog nie vasgestel nie. Navrae: Mnr. Cilliers van Zyl, sel 082 926 7054. Foto: Charl van Rooyen
Die landboumasjienerievervaardiger CASEIH het vanjaar die oë laat rek deur 'n aantal van hulle bekende CASEIH-stropers met die Amerikaanse vlag te laat oortrek om die stropers se herkoms te vier. Patriotiese Amerikaanse boere bring gereeld die vlag so op hulle stropers aan. CASEIH het reeds op Nampo een van hierdie besondere modelle van die hand gesit. Foto: Rufus de Beer
Die New Holland CR6.80-stroper verteenwoordiger die eerste klas 6-stroper uit die vervaardiger se stal. Dit is by uitstek geskik vir boere wat nie soveel perdekrag benodig soos die duurder klas 7 en 8 nie. Die CR6.80 kos R3,585 miljoen (BTW uitgesluit) en R4 122 750 (15% BTW ingesluit). Vir meer inligting, kontak mnr. Ockert Scheepers, produkbestuurder NHSA, by tel: 082 380 2405. Foto: Gerrit Bezuidenhout
New Holland se 66010S gaan ‘n nuwe gedaante ondergaan met die S8000-enjin wat die bestaande NEF-enjin in die trekker gaan vervang. Die S8000-enjin bied aan die 6610S en sy groter boetie, die splinternuwe 7610, meer kraglewering (73 kW vir die 6610S en 83 kW vir die 7610) en ‘n groter wringkrag. Die 6610S verhandel teen R575 000 (15% BTW ingesluit) en die 7610 teen R638 250 (15% BTW ingesluit). Vir meer inligting, kontak mnr. Ockert Scheepers, produkbestuurder by NHSA, op tel: 082 380 2405. Foto: Gerrit Bezuidenhout
Die New Holland SP310 Guardian self-aangedrewe spuit beskik oor ‘n mono-spuitbalk wat voor die kajuit gemonteer is. Die spuitbalk se suspensie is ook onder die balk aangebring wat die spuitbalk ‘n speling van 0,5 m op elke wiel gee om ongelykhede in die land te kan hanteer. Die spuit het ‘n grondvryhoogte van 1,88m en die wielbasis is ten volle verstelbaar tussen 3,1 m tot 4,1 m. Die SP310 Guardian is toegerus met New Holland se IntelliSpray-stelsel met solenoïdes wat elke spuitkop individueel varieerbaar oop en toemaak om produktoediening gelykmatig te hou. Gewigverspreiding van die spuit bly ook 50/50 na voor en agter, ongeag die vlak van spuitstof in die tenk. Tenkgroottes op die New Holland SP310 Guardian wissel ook vanaf 3200 tot 6500 liter met spuitbalklengtes wat wissel vanaf 27 m tot 36 m. Die New Holland SP310 Guardian kos R4 715 000 (15% BTW ingesluit). Vir meer inligting, kontak mnr. Ockert Scheepers, produkbestuurder by NHSA, op tel: 082 380 2405. Foto: Gerrit Bezuidenhout
Menige nuwe stropers, trekkers en ander masjinerie het die oë laat rek op die Nampo-Oesdag, wat tans buite Bothaville plaasvind. Hier is ‘n oorsig oor van die toerusting wat dalk plek op jou plaas kan vind.
Meer oor: nampo| meganisasie
Case stel nuwe planter bekend
Trekkers verkoop flink ná reën
Hou van Vriende
Ek kook graag en gesels baie. Ek is baie alleen en sal graag dames wil ontmoet om hul te leer ken en my ook te verstaan waar ek vandaan kom as mens.
Lag saam my
Ek hou van lag en mense. Ek kuier graag saam mense, maar hou ook daarvan om aleen te wees. Ek het 'n goeie humorsin en kan kook.